Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 1.3. (00:01) – 29.3.2019 (23:59)
Zahraničná pracovná cesta prerušená v dňoch:   
    	2.3.2019 –   3.3.2019
              9.3.2019 – 10.3.2019
             16.3.2019 – 17.3.2019
             23.3.2019 – 24.3.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v marci 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.

Podpora zapájania sa do medzinárodných projektov a pri ich implementácii
Dňa 13. marca 2019 sa zástupcovia Styčnej kancelárie SR pre výskum a vývoj v Bruseli zúčastnili tradičného zasadnutia pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavnou témou stretnutia bola organizácia V4 tréningu pre projektových manažérov pre projekty Horizont 2020, ktorý sa uskutoční v termíne od 27. do 29. marca 2019 v Bruseli. 
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
Témou diskusie bola aj príprava organizácie V4 konferencie na tému digitálnej transformácie, za ktorej prípravu zodpovedá Styčná kancelária SR pre výskum a vývoj v Bruseli. Ide o podujatie, ktoré sa uskutoční pod záštitou prebiehajúceho slovenského predsedníctva v rámci V4. Podujatie sa uskutoční 6. júna 2019 v priestoroch SZ SR pri EÚ v Bruseli a okrem vysokých predstaviteľov Európskej komisie budú na podujatí predstavené úspechy a príklady dobrej praxe z regiónu V4. V súvislosti s prípravou tohoto podujatia zamestnanci Styčnej kancelárie SR pre výskum a vývoj v Bruseli uskutočňujú každý deň konzultácie s predstaviteľmi viacerých generálnych riaditeľstiev Európskej komisie (DG RTD, DG GROW a DG CONNECT) vrátane OECD, SZ SR pri EÚ v Bruseli. Zo Slovenska potvrdila svoju aktívnu účasť v programe podujatia prodekanka FIIT STU BA, Viera Rozinajová.
Styčná kancelária SR pre výskum a vývoj v Bruseli pripravuje v úzkej spolupráci so zástupcami španielskej styčnej kancelárie pre výskum a inovácie (SOST) organizáciu zasadnutia IGLO INCO WG, ktoré sa uskutoční 14. mája 2019.
Styčná kancelária SR pre výskum a vývoj pripravuje v spolupráci s českou a litovskou styčnou kanceláriou podujatie s názvom H2020 ICT Brokerage event, ktoré sa uskutoční dňa 5. júna 2019  v Bruseli. Podujatie je určené na predstavenie nadchádzajúcich výziev pracovného programu pre oblasť Informačných a komunikačných technológií (ICT). Očakáva sa účasť relevantných zástupcov členských krajín EU, s ktorými budete mať možnosť vytvárať konzorciá na podávanie návrhov projektov ICT v rámci programu H2020.

IGLO CORE

Hlavným bodom zasadnutia IGLO CORE z 5.marca 2019 bola diskusia s pani  Ullou Engelmann, HoU, zodpovednou za moderné technológie, klastre a sociálne hospodárstvo na GR GROW. Rečníčka predstavila nové iniciatívy Komisie týkajúce sa politiky klastrov. Konferencia RO PRES, venovaná klastrom, sa bude konať 14. - 16. mája v Bukurešti. Podrobnejšie informácie boli poskytnuté počas IGLO Open v ten istý deň. Informácie boli zároveň uvedené na webovom portáli SLORD. 

Prezentácia a popularizácia slovenského výskumu a inovácií 

Dňa 7. marca 2019 sa v priestoroch Stáleho zastúpenia Slovenskej republiky pri EÚ uskutočnilo slávnostné podujatie pri príležitosti osláv 5. výročia od založenia Styčnej kancelárie SR pre výskum a vývoj v Bruseli (SLORD).

Podujatie slávnostne otvorila príhovorom zástupkyňa Stáleho predstavila SR pri EÚ, veľvyslankyňa Petra Vargová. Účastníkov podujatia privítal Andrej Kurucz, vedúci Styčnej kancelárie SR pre výskum a vývoj v Bruseli, ktorý predstavil hlavné ciele, agendu a rôzne činnosti, ktoré zamestnanci Styčnej kancelárie SR pre výskum a vývoj v Bruseli denne vykonávajú s cieľom stimulovať účasť slovenských subjektov v rámcových programoch EÚ pre výskum a inovácie a zároveň zviditeľňovať výsledky slovenskej vedy, výskumu a inovácií na pôde v Bruseli.

Program podujatia pokračoval prezentáciami úspešných zástupcov z prostredia výskumno-inovačnej komunity na Slovensku, ktorých cieľom bolo oboznámiť medzinárodné publikum o významných osobnostiach a projektoch v oblasti výskumu a inovácií na Slovensku. 

S prezentáciou o profesionálnom živote Aurela Stodolu, rodáka zo Slovenska, vystúpil Miroslav Šuvada, ktorý pôsobí v oblasti poradenstva, tvorby IT stratégií a implementácie informačných systémov pre globálne záujmy v Európe, Ázii a USA. Miroslav Šuvada aktívne podporuje život a prácu prof. Aurela Stodolu - slovenského matematika, fyzika, inžiniera, vynálezcu, univerzitného profesora a dodnes svetovo preslávenú osobnosť v oblasti teórie automatickej regulácie a "otca" parnej turbíny. 

Riaditeľ Centra pre funkčné a povrchovo funkcionalizované sklá (FunGlass), prof. Dušan Galusek, predstavil činnosť a doterajšie výsledky najväčšieho vedecko-akademického projektu financovaného z rámcového programu Horizont 2020 na Slovensku. Projekt FunGlass realizujú vedci Trenčianskej univerzity Alexandra Dubčeka v Trenčíne v úzkej spolupráci s členmi konzorcia projektu, ktorými sú popredné európske inštitúcie v oblasti sklárskych vied a technológií z Nemecka (Friedrich – Alexander Universität Erlangen-Nürnberg a Friedrich-Schiller Universität Jena), Španielska (Consejo Superior de Investigaciones Científicas) a Talianska (Universita degli Studi di Padova). Osobitnú zmienku si zaslúži v slovenských podmienkach jedinečná riadiaca štruktúra centra FunGlass - najvyšší riadiaci orgán tvoria zástupcovia partnerov projektu, čím je garantovaná priama participácia špičkových európskych vedcov pri definovaní stratégie a kontrole činnosti Centra. 

Peter Beljak, COO spoločnosti Ecocapsule, vo svojej prezentácii predstavil prelomový produkt pochádzajúci zo Slovenska. Hovoríme o Ecocapsule - inteligentnom mikro-ubytovacom zariadení, ktoré využíva slnečnú a veternú energiu, takže je toto zariadenie úplne sebestačné. Umožňuje pobyt na vzdialených miestach mimo dosahu infraštruktúry s luxusom hotelovej izby. Slovenská spoločnosť Ecocapsule vyvinula jedinečný produkt, ktorý je možné charakterizovať sebestačnými, praktickými a funkčnými vlastnosťami. Ecocapsule predstavuje dizajnový spôsob nezávislého bývania prakticky kdekoľvek. 

Rektor Univerzity Pavla Jozefa Šafárika v Košiciach (UPJŠ), Pavol Sovák, predstavil úspešné projekty centier excelentnosti, univerzitných vedeckých parkov a vedeckovýskumného centra Slovenskej akadémie vied (SAV), ktoré sa v Košiciach podarilo vybudovať z európskych štrukturálnych a investičných fondov. Košice majú dnes podľa rektora jedinečnú sieť spolupráce naprieč všetkými troma univerzitami a SAV, čo zabezpečuje Košiciam výhodu a jedinečný výskumno-inovačný potenciál pre nadchádzajúce iniciatívy. Jednou z prioritných úloh UPJŠ je optimalizovať plnenie zámerov v oblasti inovácií, transferu a IPR prostredníctvom nového Technologického a inovačného parku UPJŠ, ktorého cieľom je rozvíjať aktivity predovšetkým v oblasti translačného výskumu vývoja nových technológií a prispieť tak k rozvoju Univerzity Pavla Jozefa Šafárika v Košiciach  ako  modernej univerzity, ktorá stojí na synergii troch pilierov: vzdelávaní, vede a transfere technológií, s dôrazom na rozvoj  inovatívnej výučby, kapitalizovateľnej vedy a kreatívneho prostredia pre vznik inovatívnych high-tech firiem. Univerzita sa aktívne zapája do siete významných univerzít a aktivít v rámci Európskeho výskumného priestoru (ERA).

V neposlednom rade vystúpil so svojou prezentáciou profesor Pavol Miškovský, vedúci Katedry biofyziky Ústavu fyzikálnych vied PF UPJŠ, ktorý je zároveň vedúcim Centra Interdisciplinárnych Biovied PF UPJŠ a výkonným riaditeľom Saftra Photonics. Profesor Miškovský predstavil jedinečný projekt spoločnosti Saftra Photonics s názvom PickMol. Firma vytvorila unikátnu technológiu, ktorou sa zásadne zvýši dostupnosť a rýchlosť odhalenia nebezpečných škodlivín vo vode. Teoreticky by zariadenie mohlo kvalitu vody sledovať nepretržite. Prostriedok je schopný združovať nanotechnológie, fotoniku, organickú chémiu a digitálne technológie. Slovenský vynález, ktorý podporila Európska komisia prostredníctvom prestížneho grantu Fázy 2 nástroja SME Instrument, môže mať v budúcnosti široké uplatnenie aj v iných oblastiach. Spoločnosť Saftra Photonics, za ktorou stojí profesor Miškovský, vyhrala najväčšiu start-upovú súťaž na Slovensku – Startup Awards 2017.
Podujatie podnietilo vysoký záujem zo strany účastníkov, zúčastnilo sa ho 105 účastníkov, medzi ktorými boli zástupcovia členských štátov EÚ a asociovaných krajín; zástupcovia rôznych generálnych riaditeľstiev Európskej komisie; Európskeho parlamentu; Rady EÚ; akadémie; priemyslu vrátane malých a stredných podnikov a odborných združení a asociácií v Bruseli.

Styčná kancelária SR pre výskum a vývoj v Bruseli bola založená v roku 2014, v tomto období sa pridala k 28 ďalším styčným kanceláriám pre výskum, vývoj a inovácie v Bruseli, ktoré v tomto období už pôsobili. Hlavným cieľom kancelárie je monitorovať vývoj európskej politiky a nástrojov v oblasti výskumu, vývoja a inovácií so špecifickým zameraním na rámcový program EÚ pre výskum a inovácie Horizont 2020 a zároveň znižovať rozdiely medzi slovenskými a európskymi inštitúciami. 

Fotografie: foto č. 1; foto č. 2; foto č. 3; foto č. 4; foto č. 5; foto č. 6; foto č. 7

Prevádzkovanie informačného portálu
Počas marca 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.550 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				Marec 2019		
Dátum	Čas	Miesto	Účastník (SLORD)	Účastníci	Podujatie	
7.3.2019	15:00-20:30	SZ SR pri EÚ	Andrej Kurucz, TL, MR	Zástupcovia IGLO, ČŠ, AK, EK a EP, akadémie priemysel, MSP a platformy	Organizácia podujatia pri príležitosti 5. výročia od založenia Styčnej kancelárie SR pre výskum a vývoj v Bruseli
	
13.3.2019	08:30-13:30	Hotel Metropole	Andrej Kurucz, MR	Zástupcovia IGLO, ČŠ, AK, EK, EP, akadémie, MSP, priemyslu a odborných platforiem	SC7 H2020 Info Days	
14.3.2019	10:00-14:30	Hotel Metropole	Andrej Kurucz	Zástupcovia IGLO, ČŠ, AK, EK, EP, akadémie, MSP, priemyslu a odborných platforiem	SC7 H2020 Info Days	
19.3.2019	17:00-19:30	SZ DE pri EÚ	Andrej Kurucz	Zástupcovia IGLO, EK, ČŠ, AK a akadémie	Matter matters: Exploiting data in megascience projects	
27.-29.3.2019	8:30-17:30	KoWi, SZ HU pri EÚ, SZ PL pri EÚ	Andrej Kurucz, TL, MR	Účastníci V4 tréningu pre projektových manažérov H2020, zástupcovia IGLO	Organizácia V4 tréningu pre projektových manažérov projektov v programe Horizont 2020	

Stretnutia a rokovania

Marec 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
1.3.2019	14:30-16:00	SZ SR pri EÚ 	Andrej Kurucz
	vv. Petra Vargová – zástupkyňa Stáleho predstaviteľa SR při EÚ	Podujatie pri príležitosti 5. výročia SLORD; príprava Horizon Europe	Webový link	
4.3.2019	14:00-15:30	SZ SR pri EÚ	Andrej Kurucz
	Darina Kubánová – hospodárka SZ SR pri EÚ	Podujatie pri príležitosti 5. výročia SLORD;	Webový link	
5.3.2019	10:00-11:30	SZ LI pri EÚ	Andrej Kurucz	vedúci pracovníci styčných kancelárií – IGLO CORE	Zasadnutie IGLO CORE	Politika klastrov, podpora zapájania regiónov do rámcových programov EÚ	
5.3.2019	11:45-13:00	SZ LI pri EÚ	Andrej Kurucz, MR	Zástupcovia IGLO OPEN	Zasadnutie IGLO OPEN	Iniciatíva európskych klastrov: kompletná informácia zverejnená na webe SLORD	
6.3.2019	14:00-15:00	SZ SR pri EÚ	Andrej Kurucz
	Darina Kubánová – hospodárka SZ SR pri EÚ	Podujatie pri príležitosti 5. výročia SLORD;	Webový link	
12.3.2019	18:00-19:30	SLORD	Andrej Kurucz	Peter Beňo – L&F NCP H2020	SC7 H2020 Info Days 2019	Podpora pri organizácii podujatia SC7 H2020 Info Days 2019	
13.3.2019	14:00-16:30	PolSCA	Andrej Kurucz, TL, MR
	Pracovníci styčných kancelárií pre VaVaI z V4	V4 Breakfast	V4 tréning pre projektových manažérov projektov H2020; V4 konferencia na tému digitálnej transformácie; návšteva predsedov akadémií vied z V4	
15.3.2019	10:00-11:30	SZ LT pri EÚ v Bruseli	Andrej Kurucz 	Zástupcovia IGLO SEC	Zasadnutie IGLO SEC	Zasadnutie IGLO CORE v apríli 2019; perspektíva IGLO na rok 2019; IGLO Guidelines; pracovné skupiny IGLO; Brexit	
15.3.2019	14:30-16:00	SLORD	Andrej Kurucz	Andrés Martinez – vedúci styčnej kancelárie SOST	IGLO INCO WG	Organizácia zasadnutia IGLO INCO WG; zabezpečenie rečníkov, registrácia, pozvánky	
19.3.2019	10:00-11:30	SLORD	Andrej Kurucz	Zsuzsanna Nemeth – Policy Officer EIT	Joint IGLO INCO & Higher Education WG	Strategy Innovation Agenda (EIT); príprava organizácie zasadnutia IGLO INCO & Higher Education WG	
20.3.2019	10:00-17:30	Rada EÚ	Andrej Kurucz	Zástupcovia ČŠ EÚ – diplomati pre vesmír	Zasadnutie Pracovnej skupiny pre vesmír Rady EÚ		
21.3.2019	9:00-10:30	SLORD	Andrej Kurucz	Younis Hijazi – LU NCP pre oblasť ICT a Access to Risk Finances	Pracovný program pilotnej fázy EIC; spolupráca pri zapájaní SK a LU subjektov do H2020		
22.3.2019	10:30-11:30	SLORD	Andrej Kurucz	Zuzana Dutková – DG GROW	Aktivity SLORD, spolupráca; podpora zapájania SK subjektov	Európska politika klastrov do rámcových programov EÚ (COSME, H2020, atď.)	
25.3.2019	9:30-11:30	SLORD	Andrej Kurucz	Rebeka Lancíková - VUCKE	Organizácia spoločných aktivít 	Podujatia; zapojenie subjektov z VUCKE do H2020	
25.3.2019	12:30-14:30	Charlemagne	Andrej Kurucz	Tomáš Kobela – diplomat, SZ SR pri EÚ	Organizácia spoločných aktivít, podpora zapájania SK subjektov do H2020; príprava programu Horizon Europe	Synergie EŠIF a H2020 (Horizon Europe); organizácia podujatia v spolupráci SZ SR pri EÚ, VUCKE a VUCBA	
26.3.2019	17:00-18:30	SLORD	Andrej Kurucz, TL, MR
	SK účastníci V4 tréningu pre projektových manažérov H2020	Prvé a neformálne stretnutie s SK účastníkmi V4 tréningu pre projektových manažérov H2020	V4 tréningu pre projektových manažérov H2020	
28.3.2019	10:00-17:30	Albert Borschette	Andrej Kurucz	Delegácie v SC PC H2020	Zasadnutie SC PC H2020		

5.  Odporúčané závery:
V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz 			……………………………………….
Dátum: 1.4.2019

Správu schválil:  prof. RNDr. Ján TURŇA, CSc., generálny riaditeľ